smcproject/ml-wiki-sentences huggingface dataset:
അദ്ദേഹത്തിന്റെ നേട്ടങ്ങളുടെ ഫലമായി, ലോകത്തിലെ മുഖ്യാഹാരങ്ങളുടെ ഉപഭോഗത്തിൽ ഗോതമ്പ് , അരി , ചോളം എന്നിവയ്ക്ക് ശേഷം ഉരുളക്കിഴങ്ങ് നാലാം സ്ഥാനം നേടിയെടുത്തു.
അവലംബം ↑ Social Security Death Index, 1935-2014 .
Social Security Administration .
↑ The World Food Prize:  1990 Laureates Archived 2009-07-31 at the Wayback Machine .
ആമ്പൽ (വിവക്ഷകൾ)
ആമ്പൽ എന്ന പദവുമായി ബന്ധപ്പെട്ട വിഷയങ്ങൾ.
ആമ്പൽ - ആമ്പൽ പൂവ് ഉണ്ടാകുന്ന സസ്യം.
ആമ്പൽപൂവ്‌ (ചലച്ചിത്രം) - 1981-ൽ പുറത്തിറങ്ങിയ മലയാളചലച്ചിത്രം ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ആയഞ്ചേരി ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Ayancheri_Gramapanchayat
കോഴിക്കോട് ജില്ലയിലെ ,  വടകര താലൂക്കിൽ തോടന്നൂർ ബ്ളോക്കിൽ  ഉൾപ്പെടുന്ന ഗ്രാമപഞ്ചായത്ത്.
വിസ്തീർണം 20.81  ചതുരശ്ര കിലോമീറ്റർ
അതിരുകൾ:വടക്ക് പുറമേരി പഞ്ചായത്ത്, തെക്ക് തിരുവള്ളൂർ, വേളം പഞ്ചായത്തുകൾ, പടിഞ്ഞാറ് ഏറാമല, വില്ല്യാപ്പള്ളി, തിരുവള്ളൂർ പഞ്ചായത്തുകൾ, കിഴക്ക് വേളം, പുറമേരി പഞ്ചായത്തുകൾ
2001 ലെ സെൻസസ് പ്രകാരം പഞ്ചായത്തിലെ ജനസംഖ്യ 23425 ഉം സാക്ഷരത 87.74 ശതമാനവും ആണ്‌.
അതി പ്രശസ്തമായ റഹ്മാനിയ്യ അറബിക് കോളേജ് കടമേരി, കടമേരി ശ്രീ പരദേവത ക്ഷേത്രം, കല്ലേരി കുട്ടി
ചാത്തൻ ക്ഷേത്രം ഈ പഞ്ചായത്തിലാണ് 
ആയഞ്ചേരി ടൌൺ (കമ്പനി പീടിക) ആണ് ഇവിടത്തെ പ്രധാന ടൗൺ
ആമ്പർ മൗണ്ടൻ ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Montagne_d%27Ambre_National_Park
ആമ്പർ മൗണ്ടൻ ദേശീയോദ്യാനം ഉത്തര മഡഗാസ്കറിലെ ഡയാന പ്രദേശത്തെ ഒരു ദേശീയോദ്യാനമാണ്.
ഈ പാർക്ക് അതിലെ പ്രാദേശികമായ സസ്യജാലങ്ങൾ ജന്തുജാലങ്ങൾ നെള്ളച്ചാടങ്ങൽ അഗ്നിപർവ്വതമുഖത്തെ തടാകങ്ങൾ എന്നിവയാൽ സമൃദ്ധമാണ്.
മഡഗാസ്കറിന്റെ തലസ്ഥാനമായ ആന്റനനറീവൊയിൽ നിന്നും വടക്കുഭാഗത്തായി 1000 കിലോമീറ്റർ അകലെയാണു സ്ഥിതിചെയ്യുന്നത്.
ഇവിടം മഡഗാസ്കരിലെ ഏറ്റവും ജൈവവൈവിദ്ധ്യം നിറഞ്ഞ പ്രദേശമാണ്.
75 സ്പിഷീസിൽ പെട്ട പക്ഷികൾ, 25 സ്പീഷീസിൽപ്പെട്ട സസ്തനികൾ, 59 സ്പീഷീസിൽപ്പെട്ട ഉരഗങ്ങൾ എന്നിവ ഈ ദേശീയോദ്യാനത്തിൽ ജീവിക്കുന്നതായി കണക്കാക്കിയിട്ടുണ്ട്.
Waterfall in Amber Mountain National Park ഇതും കാണുക List of national parks of Madagascar അവലംബം Sources Official website (in French) Archived 2017-02-02 at the Wayback Machine .
Wild Madagascar- Amber Mountain Amber Mountain National Park എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ആമ്പർ റൂം ഇംഗ്ലീഷ് വിലാസം https://ml.wikipedia.org/wiki/Amber_Room Hand-coloured photograph of the original Amber Room, 1931
സെന്റ് പീറ്റേഴ്സ്ബർഗിനടുത്തുള്ള സുർസകോയി സെലോയിലെ കാതറിൻ പാലസിൽ സ്ഥിതി ചെയ്യുന്ന സ്വർണ്ണ ഇലകളും കണ്ണാടികളും ഉപയോഗിച്ച് ആമ്പർ പാനുകളിൽ അലങ്കരിച്ച ഒരു അറയാണ് ആമ്പർ റൂം (റഷ്യൻ: Янтарная комната,  tr.. Yantarnaya Komnata, ജർമ്മൻ: ബെൺസ്റ്റീൻസിമ്മർ, പോളിഷ്: Bursztynow komnata).
പ്രഷ്യയിലെ പതിനെട്ടാം നൂറ്റാണ്ടിൽ നിർമിച്ച ഒമ്പത് ആമ്പർ  റൂമുകൾ രണ്ടാം ലോകമഹായുദ്ധകാലത്ത്  അപ്രത്യക്ഷമാവുകയും ചെയ്തിരുന്നു.
നഷ്ടമായതിനു മുമ്പ്, അത് "ലോകത്തിന്റെ എട്ടാമത്തെ അത്ഭുതം" ആയി കണക്കാക്കപ്പെട്ടിരുന്നു.
1979 നും 2003 നും ഇടയിൽ കാതറിൻ പാലസിൽ ഒരു പുനർനിർമ്മാണവും നടന്നു.
1701- ൽ ബെർലിനിലെ പ്രസ്സിയയിലെ ചാർട്ടൻബർഗ് പാലസിന്റെ ഭാഗമായി ആമ്പർ റൂം നിർമ്മിക്കാൻ തുടങ്ങി.
ജർമ്മൻ ബരോക്ക് ശില്പിയും ആന്ദ്രേസ് ഷ്ലട്ടർ , ഡാനിഷ് ആമ്പർ ക്രാഫ്റ്റ്സ്മാൻ ഗോട്ട്ഫ്രൈഡ് വൂൾഫ്രം എന്നിവർ ചേർന്നാണ് രൂപകല്പനചെയ്തത്.
1707 വരെ ഷ്ലട്ടർ , വൂൾഫ്രം എന്നിവർ ആമ്പർ റൂമിൽ  പ്രവർത്തിച്ചു.
ആമ്പർ മാസ്റ്റേഴ്സ് ഗോട്ട്ഫ്രഡ് ടുറൂ , ഡാൻസിഗിൽ നിന്നുള്ള ഏൺസ്റ്റ് ഷാക്റ്റ് എന്നിവരോടൊപ്പം പ്രവർത്തനങ്ങൾ തുടർന്നു.
ബെർലിനിൽ 1716 വരെ അതു തുടർന്നു.
പ്രഷ്യൻ രാജാവ് ഫ്രെഡറിക് വില്യം ഒന്നാമൻ റഷ്യൻ സാമ്രാജ്യത്തിലെ  സാർ  റഷ്യയിലെ പീറ്റർ ഒന്നാമനു കൊടുത്തു.
റഷ്യയിൽ, റൂം വിപുലീകരിക്കുകയും നിരവധി പുനരുദ്ധാരണങ്ങൾക്ക് ശേഷം അത് 55 ചതുരശ്ര മീറ്റർ വിസ്തീർണ്ണത്തിൽ (590 ചതുരശ്ര അടി) ഉള്ളതും 6 ടൺ (13,000 എൽ.ബി) ആമ്പർ ഉൾക്കൊള്ളുന്നതുമായി തീർന്നു.
രണ്ടാം ലോകമഹായുദ്ധസമയത്ത് നാസി ജർമ്മനിയിലെ ആർമി ഗ്രൂപ്പിന്റെ ആഭിമുഖ്യത്തിൽ ആംബർ റൂം കൊള്ളയടിച്ചു.
പുനർനിർമ്മാണത്തിനും  പ്രദർശനത്തിനുമായി കോണിംഗ്സ്ബർഗിൽ കൊണ്ടുവന്നു.
അതിന്റെ ഇപ്പോഴത്തെ ആമ്പർ റൂം കൃത്യമായി എവിടെയാണ് എന്നത് ഒരു നിഗൂഢതയായി തുടരുന്നു.1979-ൽ, സാർസ്കോയ് സെലോയിൽ ആംബർ മുറി പുനർനിർമ്മിക്കാൻ ശ്രമം നടന്നു.2003-ൽ റഷ്യൻ നിർമ്മാതാക്കളുടെയും ജർമ്മനിയിൽ നിന്നുള്ള സംഭാവനകളുടെയും ഫലമായി ദശാബ്ദങ്ങൾക്കു ശേഷം പുനർനിർമ്മിച്ചു.
പുനർനിർമ്മിച്ച അംബർ റൂം കാതറിൻ പാലസിൽ ഉദ്ഘാടനം ചെയ്തു.
ഇതും കാണുക Nazi gold train Art of the Third Reich Siege of Leningrad Štěchovice Treasure അവലംബം Sources Printed {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} :  CS1 maint: ref duplicates default ( link ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) ഓൺലൈനിൽ ബാഹ്യ ലിങ്കുകൾ Amber room എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Amber Room 3D panorama with high-resolution pictures of decor elements and function drag and zoom Archived 2018-07-20 at the Wayback Machine .
by Classic Studio Bibliographical Database of the International literature about the Amber Room by Peter Bruhn
59°42′57″N 30°23′44″E ﻿ / ﻿ 59.71583°N 30.39556°E ﻿ / 59.71583; 30.39556
ആമ്രകം ഇംഗ്ലീഷ് വിലാസം https://ml.wikipedia.org/wiki/Drupe Diagram of a typical drupe ( peach ), showing both fruit and seed The development sequence of a typical drupe, a smooth-skinned ( nectarine ) type of peach ( Prunus persica ) over a 7 + 1 ⁄ 2 month period, from bud formation in early winter to fruit ripening in midsummer
മാംസള ഫലം .
മാമ്പഴം , തേങ്ങ , ചെറി , ഒലിവ് , പീച്ച് (peach) എന്നീ ഫലങ്ങളെല്ലാം ആമ്രകം വിഭാഗത്തിൽപ്പെടുന്നു.
ഡ്രൂപ്പ്, സ്റ്റോൺ ഫ്രൂട്ട് എന്നീ പേരുകളിലും അറിയപ്പെടുന്നു.
അണ്ഡാശയം അധോജനിയോ ഉപരിജനിയോ ആയ പുഷ്പങ്ങളിൽ നിന്നാണ് മാംസള ഫലങ്ങളുണ്ടാകുന്നത്.
ആമ്രകം സ്ഫുടനം ചെയ്യാറില്ല.
അതിനാൽ ഫലത്തിന്റെ മാംസളഭാഗം ജീർണിച്ചു പോകുമ്പോഴാണ് വിത്തുകൾ സ്വതന്ത്രമാകുന്നത്.
ആമ്രകത്തിൻ്റെ ഫലകഞ്ചുകത്തിന് നേർത്ത പുറന്തൊലി അഥവാ ബാഹ്യഫലഭിത്തി (epicarp), ഇതിനുള്ളിലായി മാംസള ഭാഗമായ മധ്യഫലഭിത്തി (mesocarp), ഇതിനുള്ളിലായി ഉറപ്പുള്ള ഒരു തോടുപോലെ കാണപ്പെടുന്ന അന്തഃഫലഭിത്തി (endocarp) എന്നീ ഭാഗങ്ങളുണ്ട്.
അന്തഃഫലഭിത്തിക്കുള്ളിലായാണ് വിത്ത് കാണപ്പെടുന്നത്.
മാമ്പഴത്തിന് കട്ടികുറഞ്ഞ തൊലിയും ഇതിനുള്ളിലായി മധുരമുള്ള മാംസള ഭാഗവും, മാംസള ഭാഗത്തിനുള്ളിൽ തോടും, തോടിനുള്ളിൽ വിത്തും കാണപ്പെടുന്നു.
വിത്തിനെ പൊതിഞ്ഞ് ബീജാവരണങ്ങളുമുണ്ട്.
ഇതിന്റെ മധുരമുള്ള മാംസളഭാഗത്ത് നാരുകളുണ്ട്.
നാളികേരത്തിൽ മാംസള ഭാഗത്തിനു പകരം ചകിരി നിറഞ്ഞ ഭാഗമാണുള്ളത്.
മാങ്ങയുടെ മാംസളമായ മധ്യഫലഭിത്തി ഭക്ഷ്യയോഗ്യമാണ്; തേങ്ങയുടെ ഭക്ഷ്യയോഗ്യമായ ഭാഗം ബീജാന്നമാണ്.
തൊടലിപ്പഴത്തിൽ അന്തഃഫലഭിത്തി രണ്ടു വിത്തുകളെ ആവരണം ചെയ്യുന്നു.
ചിലയിനങ്ങളിൽ ഓരോ വിത്തിനേയും പൊതിഞ്ഞും അന്തഃഫലഭിത്തി കാണപ്പെടുന്നുണ്ട്.
ഇത് പൈറീൻ (Pyrene) എന്നറിയപ്പെടുന്നു.
സർപ്പഗന്ധിക്ക് രണ്ടു പൈറീനുകളുള്ള ആമ്രകവും ഡ്യുറാന്റ(Duranta)യ്ക്ക് നാലു പൈറീനുകളുള്ള ആമ്രകവുമാണ്.
ചിത്രശാല Assorted drupes The peach is a typical drupe (stone fruit) The pit of a nectarine Black butte blackberry, a bramble fruit of aggregated drupelets അവലംബം അധിക വായനക്ക് പുറം കണ്ണികൾ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ആമ്രകം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ആയ ബദീർ ഇംഗ്ലീഷ് വിലാസം https://ml.wikipedia.org/wiki/Ayah_Bdeir
ഒരു സംരംഭകയും കണ്ടുപിടുത്തക്കാരിയും സംവേദനാത്മക കലാകാരിയുമാണ് ആയ ബദീർ (അറബിക്: آية بدير; ജനനം 1982 ക്യൂബെക്കിലെ മോൺ‌ട്രിയലിൽ).
ലിറ്റിൽബിറ്റ്സിന്റെ സ്ഥാപകയും സിഇഒയുമാണ് അവർ.
കാനഡയിൽ ജനിച്ച് ബെയ്റൂട്ടിൽ വളർന്ന ബദീർ അവരുടെ മാതാപിതാക്കളെ ബഹുമാനിക്കുന്നു.
അവരുടെ പിതാവ് സഅദി ബദീർ, ഒരു സംരംഭകനും അമ്മ രന്ദ ബഡെയർ അവരുടെ പ്രചോദനമായ ഒരു ബാങ്കറായി കണക്കാക്കുന്നു.
കാരണം അവർ കണക്ക്, ശാസ്ത്രം, ഡിസൈൻ എന്നിവ ഇഷ്ടപ്പെടുകയും അവരെയും സഹോദരിമാരെയും അവർ തിരഞ്ഞെടുക്കുന്ന മേഖലയിൽ അവരുടെ അഭിനിവേശം വളർത്തുകയും ചെയ്തു.
12 -ആം വയസ്സിൽ അവർക്ക് രസതന്ത്ര സെറ്റുകളും കൊമോഡോർ 64 പ്രോഗ്രാമിംഗ് പാഠങ്ങളും നൽകി.
അവരുടെ മാതാപിതാക്കൾ ലിംഗ വ്യത്യാസത്തിൽ വിശ്വസിച്ചില്ല.
അവരുടെ പെൺകുട്ടികളെ ശാസ്ത്രജ്ഞരും എഞ്ചിനീയർമാരും ആക്കി കരിയർ വനിതകളാകാൻ പ്രേരിപ്പിച്ചു.
(തന്റെ പെൺമക്കൾ സ്കൂളിൽ പോകുന്ന സമയത്ത് തന്നെ ബിരുദം നേടാൻ ബദീർ - ന്റെ അമ്മ യൂണിവേഴ്സിറ്റിയിൽ ചേർന്നു. ) വിദ്യാഭ്യാസവും കരിയറും Ayah Bdeir in 2010
എം‌ഐ‌ടി മീഡിയ ലാബിൽ നിന്ന് ബിരുദാനന്തര ബിരുദവും അമേരിക്കൻ യൂണിവേഴ്സിറ്റി ഓഫ് ബെയ്റൂട്ടിൽ നിന്ന് കമ്പ്യൂട്ടർ എഞ്ചിനീയറിംഗ്, സോഷ്യോളജി എന്നിവയിൽ ബിരുദാനന്തര ബിരുദവും ബദീർ നേടി.
2008 -ൽ ന്യൂയോർക്ക് സിറ്റിയിലെ ഐബീമിൽ അവർക്ക് ഫെലോഷിപ്പ് ലഭിച്ചു NYU- യുടെ ഇന്ററാക്ടീവ് ടെലികമ്മ്യൂണിക്കേഷൻ പ്രോഗ്രാമിലും (ITP) പാഴ്സൺസ് ദി ന്യൂ സ്കൂൾ ഫോർ ഡിസൈനിംഗിലും അവർ ബിരുദ ക്ലാസുകൾ പഠിച്ചു.
2010 ൽ, സ്റ്റാർസ് ഓഫ് സയൻസ് എന്ന റിയാലിറ്റി ടിവി ഷോയിൽ ഡിസൈൻ ഉപദേഷ്ടാവായി ബദീർ സേവനമനുഷ്ഠിച്ചു.
"എല്ലാവരുടെയും കൈകളിൽ ഇലക്ട്രോണിക്സിന്റെ ശക്തി നൽകുക, സങ്കീർണ്ണമായ സാങ്കേതികവിദ്യകൾ തകർക്കുക, അങ്ങനെ ആർക്കും നിർമ്മിക്കാനും പ്രോട്ടോടൈപ്പ് ചെയ്യാനും കണ്ടുപിടിക്കാനും കഴിയും."
എന്ന ലക്ഷ്യത്തോടെ 2011 സെപ്റ്റംബറിൽ, ബദീർ ലിറ്റിൽബിറ്റ്സ് ഇലക്ട്രോണിക്സ് ആരംഭിച്ചു.
കമ്പനി ട്രൂ വെഞ്ചേഴ്സ്, ഫൗണ്ടറി ഗ്രൂപ്പ്, ടു സിഗ്മ തുടങ്ങിയ നിക്ഷേപകരിൽ നിന്നുള്ള ധനസഹായത്തോടെ ന്യൂയോർക്കിലാണ് സ്ഥിതിചെയ്യുന്നത്.
2012 ൽ, ബദീർ TED ഫെലോഷിപ്പ് നേടി കൂടാതെ ലോംഗ് ബീച്ചിൽ നടന്ന TED കോൺഫറൻസിൽ "ബ്ലിങ്ക്, ബീപ് ആൻഡ് ടീച്ച് ബിൽഡിംഗ് ബ്ലോക്കുകൾ" എന്ന പേരിൽ ഒരു പ്രഭാഷണം നടത്തി.
ലിറ്റിൽബിറ്റ്സ്
ലിറ്റിൽബിറ്റ്സിന്റെ സ്ഥാപകനും സിഇഒയുമാണ് ബദീർ.
ലിറ്റിൽബിറ്റ്സ് 2016 ഡിസ്നി ആക്സിലറേറ്റർ പ്രോഗ്രാമിൽ ചേർന്നു.
അവരുടെ സയൻസ് ആൻഡ് എഞ്ചിനീയറിംഗ് പ്രോഗ്രാമിനെ പിന്തുണയ്ക്കുന്നതിനായി പാഠ്യപദ്ധതി തയ്യാറാക്കാൻ ലോകത്തിലെ മുൻനിര കരിക്കുലം കമ്പനികളിലൊന്നായ സാവാസുമായി ഇത് പങ്കാളിത്തത്തിലേർപ്പെട്ടിട്ടുണ്ട്.
2014 -ൽ, ബദീർഉം ലിറ്റിൽബിറ്റുകളുമായുള്ള  അവരുടെ ജോലിയും Inc.- മാഗസിൻ 35 അണ്ടർ 35 കൂളെസ്റ്റ് ആൻറ്റ്റപ്രനർസ് പട്ടികയിൽ ഉൾപ്പെടുത്തി.
2018 ൽ, ബദീർഉം ലിറ്റിൽബിറ്റുകളുമായുള്ള  അവരുടെ ജോലിയും റോബോട്ടിക്സ് പട്ടികയിൽ ഇൻകോയുടെ മികച്ച 5 സ്ത്രീകളിൽ ഉൾപ്പെടുത്തി.
മേക്കർ മൂവ്മെന്റ്, ഇന്റർനെറ്റ് ഓഫ് തിംഗ്സ്, ലിംഗ നിഷ്പക്ഷത
2014 -ൽ പോപ്പുലർ മെക്കാനിക്സ് 25 മേക്കേഴ്സ് ഹു ആർ റിഇൻവെന്റിങ് ദി അമേരിക്കൻ ഡ്രീം ഇൻ 2014 Bdeir നാമകരണം ചെയ്യപ്പെട്ടു.
കൂടാതെ TED, SXSW, സോളിഡ്, ക്രിയേറ്റീവ് മോർണിംഗ്സ് എന്നിവയിൽ സാങ്കേതികവിദ്യയുടെ ജനാധിപത്യവൽക്കരണത്തിന്റെയും ഇന്റർനെറ്റ് ഓഫ് തിംഗ്സിന്റെയും പ്രാധാന്യമായ മേക്കർ മൂവ്മെന്റിനെക്കുറിച്ച് സംസാരിച്ചു.
അവലംബം പുറംകണ്ണികൾ Ayah Bdeir എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
littleBits Hillary Batchelder and Sarah Lilleyman, "No Escaping the Memories" , Time , 29 July 2006 Regine, "littleBits, pre-engineered circuit boards connected by tiny magnets" Archived 2013-08-06 at the Wayback Machine .
, We Make Money Not Art , 14 May 2009 Stars of Science website Profile on CNN The Next List 8 July 2012 Archived 2014-10-16 at the Wayback Machine .
ആയ ബദീർ at TED Building blocks that blink, beep and teach , a TED talk (TED2012)
ആമ്പോൺ ദ്വീപ് ഇംഗ്ലീഷ് വിലാസം https://ml.wikipedia.org/wiki/Ambon_Island
ആമ്പോൺ‌ ദ്വീപ് , ഇന്തോനേഷ്യയിലെ മലുകു ദ്വീപുകളുടെ ഒരു ഭാഗമാണ്.
775 കിചതുരശ്ര ലോമീറ്റർ (299 ചതുരശ്ര മൈൽ) വിസ്തൃതിയുള്ള ഈ ദ്വീപ് പർവതജന്യവും നന്നായി നനവുള്ളതും ഫലഭൂയിഷ്ഠവുമാണ്.
ആമ്പോൺ ദ്വീപിൽ രണ്ട് പ്രദേശങ്ങൾ ഉൾക്കൊള്ളുന്നു - തെക്ക് ആമ്പോൺ നഗരവും വടക്ക് മദ്ധ്യ മാലുകു റീജൻസിയുടെ വിവിധ ജില്ലകളുമാണുള്ളത് (കെകമാറ്റൻ).
പ്രധാന നഗരവും തുറമുഖവുമായ ആമ്പോൺ (2014 ലെ ജനസംഖ്യ 368,987) മലുക്കു പ്രവിശ്യയുടെ തലസ്ഥാനം കൂടിയാണ്.
അതേസമയം ആമ്പോൺ ദ്വീപിൽ സ്ഥിതി ചെയ്യുന്ന മാലുകു തെങ്ക റീജൻസിയിലെ ജില്ലകളിലെ 2014 ലെ ജനസംഖ്യ 132,377 ആയിരുന്നു.
പട്ടിമുര യൂണിവേഴ്‌സിറ്റി , ഓപ്പൺ യൂണിവേഴ്‌സിറ്റി (യൂണിവേഴ്‌സിറ്റാസ് ടെർബുക), സ്റ്റേറ്റ് യൂണിവേഴ്‌സിറ്റികൾ, ദാറുസ്സലാം യൂണിവേഴ്‌സിറ്റി (യൂണിവേഴ്‌സിറ്റി ദാറുസ്സലം, യു‌എൻ‌ഡി‌ആർ), യൂണിവേഴ്സിറ്റാസ് ക്രിസ്റ്റൻ ഇന്തോനേഷ്യ മാലുക്കു (യുകെഐഎം) എന്നിവ സ്ഥിതിചെയ്യുന്ന ആമ്പോണിൽ ഒരു വിമാനത്താവളവുമുണ്ട്.
കൂടുതൽ വലിപ്പമുള്ള സെറം ദ്വീപിന്റെ തെക്കുപടിഞ്ഞാറൻ തീരത്തുനിന്നകലെയാണ് ആമ്പോൺ ദ്വീപ് സ്ഥിതിചെയ്യുന്നത്.
അഗ്നിപർവ്വത ദ്വീപുകളുടെ ഒരു ശൃംഖലയുടെ ഭാഗം വലയം ചെയ്യുന്ന ബന്ദാ കടലിന്റെ വടക്ക് ഭാഗത്തായാണ് ഇതിന്റെ സ്ഥാനം.
51 കിലോമീറ്റർ (32 മൈൽ) നീളവും വളരെ ക്രമരഹിതമായ ആകൃതിയുമുള്ള ഇത് രണ്ടായി വിഭജിച്ചിക്കപ്പെട്ടിരിക്കുന്നു.
ലയ്റ്റിമർ എന്നു വിളിക്കപ്പടുന്ന ഒരു ഉപദ്വീപായ ദ്വീപിന്റെ ചെറിയ തെക്കുകിഴക്കൻ ഭാഗം ഇടുങ്ങിയ ഒരു കരഭാഗത്താൽ വടക്കൻ ഭാഗവുമായി (ലെയ്ഹിതു അല്ലെങ്കിൽ ഹിതോ) ബന്ധിക്കപ്പെട്ടിരിക്കുന്നു.
വടക്കൻ തീരത്ത് വിമാനത്താവളവും തെക്ക് വശത്തുള്ള അംബോൺ നഗരവും വരുന്ന രീതിൽ ആമ്പോൺ ഉൾക്കടൽ ദ്വീപിനുള്ളിലേയ്ക്ക് 20 കിലോമീറ്റർ അകലത്തിൽ വിടവുണ്ടാക്കിയിരിക്കുന്നു.
ആമ്പോൺ നഗരം ലയ്റ്റിമർ മുഴുവനും ഉൾക്കൊള്ളുകയും ലയ്റ്റിമറിന്റെ വടക്കുപടിഞ്ഞാറൻ തീരത്തുള്ള അതിന്റെ കേന്ദ്രം, ലെയ്ഹിതുവിനെ അഭിമുഖീകരിക്കുകയും ചെയ്യുന്നു.
അംബോയ്‌ന ബേയിൽ ഒരു സുരക്ഷിത തുറമുഖമുഖം സ്ഥിതിചെയ്യുന്നു.
ഏറ്റവും ഉയരമുള്ള പർവതങ്ങളായ വാവാനി 1,100 മീറ്റർ (3,600 അടി), സലാഹുതു 1,225 മീറ്റർ (4,019 അടി) എന്നിവയിൽ ചൂടു നീരുറവകളും അഗ്നിപർവ്വത പുകദ്വാരങ്ങളുമുണ്ട്.
അവ അഗ്നിപർവ്വതങ്ങളാണ.
അയൽപ്രദേശങ്ങളായ ലീസ് ദ്വീപുകളിലെ പർവതങ്ങൾ പൊലിഞ്ഞുപോയ അഗ്നിപർവ്വതങ്ങളാണ്.
ഗ്രാനൈറ്റ്, സെർപന്റൈൻ പാറകൾ എന്നിവ ഇവിടെ പ്രബലമാണെങ്കിലും ആമ്പോയ്ന തീരങ്ങൾ ചോക്ക് നിറഞ്ഞതും ചുണ്ണാമ്പ്‌ കൽ ഗുഹകൾ ഉൾക്കൊള്ളുന്നതുമാണ്.
ആമ്പോൺ ദ്വീപിലെ വന്യപ്രദേശങ്ങൾ ഉഷ്ണമേഖലാ മഴക്കാടുകളാൽ മൂടപ്പെട്ടിരിക്കുന്നു, ഇത് അയലത്തെ സെറാമുമായിച്ചേർന്നുള്ള സെറാം റെയ്ൻ ഫോറസ്റ്റ്സ് എക്കോറീജിയന്റെ ഭാഗമാണ്.
ഏഷ്യൻ, ഓസ്‌ട്രേലിയൻ ഭൂഖണ്ഡങ്ങളിൽ നിന്ന് ആഴത്തിലുള്ള വെള്ളത്താൽ വേർതിരിക്കപ്പെട്ടിട്ടുള്ള ഇന്തോനേഷ്യൻ ദ്വീപുകളുടെ ഒരു കൂട്ടമായ വാല്ലാസിയയുടെ ഭാഗമായ സെറം, അംബോൺ, മാലുക്കുവിന്റെ ഭൂരിഭാഗം പ്രദേശം എന്നിവ ഭൂഖണ്ഡങ്ങളുമായി കരയുമായി ബന്ധിപ്പിക്കപ്പെട്ടിട്ടുമില്ല.
ഈ ഒറ്റപ്പെടലിന്റെ ഫലമായി, അംബോണിൽ ഏതാനും  തദ്ദേശീയ സസ്തനികൾ നിലനിൽക്കുന്നു.
ഇവിടെ പക്ഷികൾ ധാരാളമായുണ്ട്.
ദ്വീപിലെ പ്രാണി വൈവിധ്യം സമൃദ്ധമാണ്, പ്രത്യേകിച്ച് ചിത്രശലഭങ്ങൾ.
വലിയ അളവിലും വൈവിധ്യത്തിലും കക്കാത്തോടുകൾ ലഭിക്കും.
ആമത്തോടും ഇവിടെനിന്നു കയറ്റുമതി ചെയ്യപ്പെടുന്നു.
കിഴക്ക് വിരളമായി ജനങ്ങളുള്ള ഒരു ചെറിയ ദ്വീപ് ഉൾപ്പെടെയുള്ള ദ്വീപിന്റെ ജനസംഖ്യ (ഭരണ പ്രദേശങ്ങളായ കോട്ട അമ്പോൺ, കെകമറ്റാൻ ലെഹിതു, കെകമറ്റാൻ ലെഹിതു ബരാത്ത്, കെകമറ്റാൻ സലാഹുതു) 2010 ലെ സെൻസസ് പ്രകാരം 441,000 ൽ താഴെയായിരുന്നത് 2014 ആയപ്പോഴേക്കും  500,000 ആയി ഉയർന്നിരുന്നു.
അവലംബം ↑ Biro Pusat Statistik, Jakarta, 2015.
↑ ↑ Birp Pusat Statistik, Jakarta, 2015.
ആമ്രറാം പോരസ്വാൾ
രാജസ്ഥാനിലെ ഷെഖാവതി മേഖലയിൽ നിന്നുള്ള ഒരു കർഷക നേതാവും ഇന്ത്യൻ രാഷ്ട്രീയക്കാരനുമാണ് ചൌധരി ആമ്രറാം പോരസ്വാൾ (ജനനംഃ 5 ഓഗസ്റ്റ് 1955).
2024 ൽ  അദ്ദേഹം സികാറിൽ നിന്ന് ലോക്സഭാംഗമായി തെരഞ്ഞെടുക്കപ്പെട്ടു..
ഇന്ത്യ് മുന്നണിയുടെ ഭാഗം എന്ന നിലക്കാണ് അദ്ദേഹം ഈ നേട്ടം കൈവരിച്ചത്.
2019ലെ തെരഞ്ഞെടുപ്പിൽ സിക്കാറിൽ 30000 നടുത്ത് വോട്ടോടെ മൂന്നാം സ്ഥാനത്തായിരുന്നു.
1993 മുതൽ 2013 വരെ നാല് തവണ രാജസ്ഥാൻ നിയമസഭ സേവനമനുഷ്ഠിച്ചു.
2013 ജൂലൈ മുതൽ 2017 ഒക്ടോബർ വരെ അഖിലേന്ത്യാ കിഷൻ സഭ പ്രസിഡന്റായി സേവനമനുഷ്ഠിച്ചു.
2017 ഒക്ടോബർ മുതൽ അഖിലേന്ത്യാ കിഷൻ സഭയുടെ വൈസ് പ്രസിഡന്റാണ് അദ്ദേഹം.
കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) അംഗമാണ്.
2014 മുതൽ അദ്ദേഹം സി. പി. ഐ. (എം) രാജസ്ഥാൻ യൂണിറ്റിന്റെ സംസ്ഥാന സെക്രട്ടറിയും സി. പി (എം) യുടെ സി. ഇ.
സി അംഗവുമാണ്.
2011-ലെ മികച്ച എംഎൽഎക്കുള്ള രാജസ്ഥാൻ സർക്കാരിന്റെ പുരസ്കാരം അദ്ദേഹം നേടി.
രാഷ്ട്രീയ ജീവിതം വിദ്യാർത്ഥി രാഷ്ട്രീയം
കോളേജിൽ പഠിക്കുമ്പോൾ കമ്മ്യൂണിസ്റ്റ് പാർട്ടി ഓഫ് ഇന്ത്യയുടെ (മാർക്സിസ്റ്റ്) വിദ്യാർത്ഥി സംഘടനയായ സ്റ്റുഡന്റ്സ് ഫെഡറേഷൻ ഓഫ് ഇന്ത്യയിൽ (എസ്എഫ്ഐ) ചേർന്നു.
ശ്രീ കല്യാൺ ഗവൺമെന്റിന്റെ വിദ്യാർത്ഥി യൂണിയൻ പ്രസിഡന്റായി അദ്ദേഹം തിരഞ്ഞെടുക്കപ്പെട്ടു.
ശ്രീ കല്യാൺ ഗവ.
1979 ൽ എസ്. എഫ്. ഐയുടെ ബാനറിൽ കോളേജ് .
അന്ന് ശ്രീ കല്യാൺ ഗവൺമെന്റ്.
വിദ്യാർത്ഥികളുടെ എണ്ണത്തിന്റെ അടിസ്ഥാനത്തിൽ രാജസ്ഥാനിലെ രണ്ടാമത്തെ വലിയ കോളേജായിരുന്നു കോളേജ്.
അതേ വർഷം തന്നെ അദ്ദേഹം എസ്. എഫ്. ഐയുടെ രാജസ്ഥാൻ യൂണിറ്റിന്റെ സംസ്ഥാന വൈസ് പ്രസിഡന്റായി തിരഞ്ഞെടുക്കപ്പെട്ടു.
ഇന്ത്യൻ രാഷ്ട്രീയം സർപഞ്ച്, ഗ്രാമപഞ്ചായത്ത് മുണ്ട്വാര-അമ്ര റാം 1983 മുതൽ 1993 വരെ രണ്ടുതവണ മുണ്ട്വാഡയിലെ സർപഞ്ചായി തിരഞ്ഞെടുക്കപ്പെട്ടു.
1985ൽ ആദ്യമായി സി. പി. ഐ. (എം) ടിക്കറ്റിൽ നി നിയമസഭാംഗം മത്സരിച്ച അദ്ദേഹം 10281 വോട്ടുകൾ നേടി മൂന്നാം സ്ഥാനത്തെത്തി.
1993 ൽ രാജസ്ഥാൻ നിയമസഭ ധോഡ് മണ്ഡലത്തിൽ നിന്ന് നിയമസഭാ തിരഞ്ഞെടുപ്പിൽ കോൺഗ്രസ് നേതാവ് രാംദേവ് സിംഗിനെ പരാജയപ്പെടുത്തി അദ്ദേഹം ആദ്യമായി നിയമസഭാംഗമായി തിരഞ്ഞെടുക്കപ്പെട്ടു.
1993, 1998, 2003 എന്നീ വർഷങ്ങളിൽ ധോഡിൽ നിന്ന് തുടർച്ചയായി മൂന്ന് തവണ നിയമസഭാംഗമായി തിരഞ്ഞെടുക്കപ്പെട്ടു.[4]
2008 ലെ നിയമസഭാ തിരഞ്ഞെടുപ്പിൽ കോൺഗ്രസ് സ്ഥാനാർത്ഥി നാരായൺ സിങ്ങിനെ ദാന്ത രാംഗഡ് മണ്ഡലത്തിൽ നിന്ന് പരാജയപ്പെടുത്തി അദ്ദേഹം നാലാം തവണയും നിയമസഭാംഗമായി തിരഞ്ഞെടുക്കപ്പെട്ടു.
സി. പി. ഐ. (എം) ടിക്കറ്റിൽ രാജസ്ഥാൻ നിയമസഭയിൽ തുടർച്ചയായ നാലാം തവണയായിരുന്നു അദ്ദേഹം മത്സരിച്ചത്.
2013ലെ നിയമസഭാ തിരഞ്ഞെടുപ്പിൽ പരാജയപ്പെട്ട അദ്ദേഹം മൂന്നാം സ്ഥാനത്ത് തുടർന്നു, ഇത്തവണ കോൺഗ്രസ്സിന്റെ നാരായൺ സിംഗ് വിജയിച്ചു.
1996ൽ അദ്ദേഹം ആദ്യമായി പാർലമെന്റ് അംഗമായി മത്സരിച്ചു.
ലോക്സഭയിലെ സികാർ മണ്ഡലത്തിൽ (ഇന്ത്യൻ പാർലമെന്റിന്റെ താഴത്തെ സഭ) 56,452 വോട്ടുകൾ നേടി അദ്ദേഹം പരാജയപ്പെട്ടു, ഡോ. ഹരി സിംഗ് (ഐഎൻസി സ്ഥാനാർത്ഥി, വിജയി), സുഭാഷ് മഹരിയ (ബിജെപി സ്ഥാനാർത്ഥി) എന്നിവർക്ക് പിന്നിൽ മൂന്നാം സ്ഥാനത്താണ്.
1996 ന് ശേഷം 6 തവണ സികാർ ലോക്സഭാ മണ്ഡലത്തിൽ മത്സരിച്ചെങ്കിലും വിജയിച്ചിട്ടില്ല.
വിധാൻ സഭയിലെ പങ്ക്
നാല് തവണ അദ്ദേഹം രാജസ്ഥാൻ നിയമസഭയിലേക്ക് തിരഞ്ഞെടുക്കപ്പെട്ടു.
കർഷകരുടെ പ്രശ്നങ്ങൾ നിയമസഭയുടെ ശ്രദ്ധയിൽ കൊണ്ടുവരുന്നതിൽ ആമ്രറാം പ്രശസ്തനാണ്.
പ്രസ്ഥാനങ്ങൾ സികർ കിസാൻ പ്രസ്ഥാനം 2017 സികർ കിസാൻ ആന്ദോളൻ 2017
കർഷകരുടെ വായ്പ എഴുതിത്തള്ളൽ, മിനിമം താങ്ങുവില, മറ്റ് ആവശ്യങ്ങൾ എന്നിവ പ്രോത്സാഹിപ്പിക്കുന്നതിനായി 2017 സെപ്റ്റംബർ 1 ന് രാജസ്ഥാനിൽ ഒരു വലിയ കർഷക പ്രസ്ഥാനം ആരംഭിച്ചു.
കിസാൻ സഭ, പ്രസിഡന്റ് അമ്ര റാം, മുൻ എംഎൽഎ പേമ റാം, ഹെട്രം ബെൻവാൾ, പവൻ ദുഗ്ഗൽ, മംഗൾ സിംഗ് യാദവ്, ഭഗിരത് നേതർ, സാഗർ മാൽ ഖച്ചാരിയ തുടങ്ങിയവരാണ് പ്രസ്ഥാനത്തിന് നേതൃത്വം നൽകിയത്.
സികാർ പ്രസ്ഥാനത്തിന്റെ കേന്ദ്രമായിരുന്നു, അതിനാൽ ഇത് "സികാർ കിസാൻ ആന്ദോളൻ" എന്നറിയപ്പെടുന്നു.
സെപ്റ്റംബർ 1ന് ആയിരക്കണക്കിന് കർഷകർ സികാർ മാൻഡിയിൽ ഒത്തുകൂടി, ആവശ്യങ്ങൾ അംഗീകരിക്കുന്നതുവരെ തങ്ങളുടെ പടവ് തുടരുമെന്ന് പറഞ്ഞു.
സിക്കറിലും ബിക്കാനീർ, നാഗൌർ, ജുൻജുനു, ചുരു, ഹനുമാൻഗഡ്, ശ്രീ ഗംഗാനഗർ, ആൽവാർ എന്നിവയുൾപ്പെടെയുള്ള മറ്റ് ജില്ലകളിലും കിഷൻ പദവ് (ഹിന്ദിഃ കിശന പഡാവ) സെപ്റ്റംബർ 10 വരെ തുടർന്നു.
ഈ സമയത്ത് സർക്കാർ സെക്ഷൻ 144 ഏർപ്പെടുത്തുകയും സികാറിൽ ഇന്റർനെറ്റ് സേവനങ്ങൾ തടയുകയും ചെയ്തു.
ആവശ്യങ്ങൾ അംഗീകരിക്കപ്പെടാത്തപ്പോൾ, സെപ്റ്റംബർ 10 ന് എ. ഐ. കെ. എസ് സംസ്ഥാനവ്യാപക അനിശ്ചിതകാല ഹൈവേ പണിമുടക്കിന് ആഹ്വാനം ചെയ്തു.
സികാറിൽ നിന്ന് ആരംഭിച്ച ഈ പ്രസ്ഥാനം രാജസ്ഥാനിലുടനീളം വ്യാപിച്ചു, ഇത് 14 ജില്ലകളിൽ വ്യാപകമായ സ്വാധീനം ചെലുത്തി.[3]
അതേസമയം, സികാറിലും മറ്റ് നഗരങ്ങളിലും പണിമുടക്ക് നടന്നു.
വ്യാപാരികളും നിരവധി സംഘടനകളും കർഷക പ്രസ്ഥാനത്തെ പിന്തുണച്ചു.
പതിനൊന്നാം ദിവസം, കിസാൻ സഭയുടെ ആഹ്വാനപ്രകാരം, കർഷകർ ഹൈവേകളും മറ്റെല്ലാ പ്രധാന, ചെറിയ റോഡുകളും തടഞ്ഞു.
തുടർന്ന് സെപ്റ്റംബർ 11ന് ചർച്ചയ്ക്ക് സർക്കാർ കർഷകരുടെ സംഘത്തെ ക്ഷണിച്ചു.
രണ്ട് ദിവസത്തെ നീണ്ട ചർച്ചകൾക്ക് ശേഷം സെപ്റ്റംബർ 13 ന് സർക്കാർ കർഷകരുടെ ആവശ്യം അംഗീകരിച്ചു.[1]
ആവശ്യങ്ങൾ അംഗീകരിച്ചതിനെ തുടർന്ന് പ്രസ്ഥാനം പിൻവലിക്കപ്പെട്ടു.
പരാമർശങ്ങൾ ബാഹ്യ ലിങ്കുകൾ ട്വിറ്ററിൽ അമ്ര റാം
ആമ്പൽപൂവ്‌ (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Ampalpoovu_(film)
ഹരികുമാർ സംവിധാനം ചെയ്ത് 1981 -ൽ പുറത്തിറങ്ങിയ മലയാളചലച്ചിത്രമാണ് ആമ്പൽപൂവ് .
സുകുമാരൻ , ശങ്കരാടി , ജോസ് , ജഗതി ശ്രീകുമാർ , ജനാർദ്ദനൻ , ജലജ , സുകുമാരി , സുചിത്ര എന്നിവരായിരുന്നു അഭിനേതാക്കൾ.
കഥയും തിരക്കഥയും സംഭാഷണവും രചിച്ചത് പെരുമ്പടവം ശ്രീധരൻ .
കാവാലം നാരായണപ്പണിക്കർ രചിച്ച ഗാനങ്ങൾക്ക് ദക്ഷിണാമൂർത്തി സംഗീതം നല്കി.
കോഴിക്കോട് അബ്ദുൾ ഖാദർ , യേശുദാസ് , ഉഷാ രവി, അമ്പിളി എന്നിവരായിരുന്നു ഗായകർ.
ഏപ്രിൽ 4 ഇംഗ്ലീഷ് വിലാസം https://ml.wikipedia.org/wiki/April_4
ഗ്രിഗോറിയൻ കലണ്ടർ പ്രകാരം ഏപ്രിൽ 4 വർഷത്തിലെ 94(അധിവർഷത്തിൽ 95)-ാം ദിനമാണ്.
ചരിത്രസംഭവങ്ങൾ 1581 - ഫ്രാൻസിസ് ഡ്രേക്ക് ഭൂമി ചുറ്റിയുള്ള തന്റെ യാത്ര പൂർത്തിയാക്കി.
1721 - റോബർട്ട് വാൽപോൾ ആദ്യ ബ്രിട്ടീഷ് പ്രധാനമന്ത്രിയായി ചുമതലയേറ്റു.
1814 - നെപ്പോളിയൻ ആദ്യമായി അധികാരഭ്രഷ്ടനായി.
1818 - പതിമൂന്നു വീതം ചുവപ്പും വെളുപ്പും വരകളും 20 നക്ഷത്രങ്ങളുമുള്ള പതാക, അമേരിക്കൻ കോൺഗ്രസ് അംഗീകരിച്ചു.
1841 - അമേരിക്കൻ പ്രസിഡന്റായിരുന്ന വില്ല്യം ഹെന്രി ഹാരിസൺ ന്യുമോണിയ ബാധിച്ച് മരിച്ചു.
അധികാരത്തിലിരിക്കുമ്പോൾ മരണമടയുന്ന ആദ്യ അമേരിക്കൻ പ്രസിഡന്റാണ് ഹാരിസൺ.
1905 - ഇന്ത്യയിലെ കാംഗ്രയിലുണ്ടായ അതിശക്തമായ ഭൂചലനത്തിൽ 3,70,000 പേർ കൊല്ലപ്പെട്ടു.
1939 - ഫൈസൽ രണ്ടാമൻ ഇറാക്കിലെ രാജാവായി.
1945 - രണ്ടാം ലോകമഹായുദ്ധം : സോവിയറ്റ് സേന ഹംഗറി പിടിച്ചെടുത്തു.
1949 - 12 രാജ്യങ്ങൾ ചേർന്ന് നാറ്റോ ഉടമ്പടി ഒപ്പു വച്ചു.
1960 - സെനഗൽ സ്വതന്ത്രരാജ്യമായി.
1968 - അമേരിക്കൻ മനുഷ്യാവകാശ പ്രവർത്തകനായിരുന്ന മാർട്ടിൻ ലൂഥർ കിംഗ് ജൂനിയർ മെംഫിസിസിൽ വെടിയേറ്റു മരിച്ചു.
1968 - നാസാ അപ്പോളോ 6 വിക്ഷേപിച്ചു.
1975 - ബിൽ ഗേറ്റ്സും പോൾ അല്ലനും ചേർന്ന് മൈക്രോസോഫ്റ്റ് കോർപ്പറേഷൻ സ്ഥാപിച്ചു.
1979 - പാകിസ്താൻ പ്രസിഡന്റ് സു‌ൾഫിക്കർ അലി ഭൂട്ടോയെ തൂക്കിക്കൊന്നു.
1994 - മാർക് ആൻഡ്രീസെനും ജിം ക്ലാർക്കും ചേർന്ന് മൊസൈക് കമ്മ്യൂണിക്കേഷൻ കോർപ്പറേഷൻ എന്ന പേരിൽ നെറ്റ്സ്കേപ്പ് കമ്മ്യൂണിക്കേഷൻ കോർപ്പറേഷൻ സ്ഥാപിച്ചു.
ജന്മദിനങ്ങൾ [[1970] - മലയാളചലച്ചിത്രനടൻ ബാലൻ കെ. നായർ ചരമവാർഷികങ്ങൾ 1968 - അമേരിക്കയിലെ കറുത്തവർഗ്ഗക്കാരുടെ പൗരാവകാശങ്ങൾക്ക് വേണ്ടി പോരാടിയ മാർട്ടിൻ ലൂഥർ കിംഗ് ജൂനിയർ മറ്റു പ്രത്യേകതകൾ
ഏപ്രിൽ 28 ഇംഗ്ലീഷ് വിലാസം https://ml.wikipedia.org/wiki/April_28
ഗ്രിഗോറിയൻ കലണ്ടർ പ്രകാരം ഏപ്രിൽ 28 വർഷത്തിലെ 117(അധിവർഷത്തിൽ 118)-ാം ദിനമാണ്.
ചരിത്രസംഭവങ്ങൾ 1792 - ഫ്രാൻസ് ഓസ്ട്രിയൻ നെതർലന്റ്സിനെ (ഇന്നത്തെ ബെൽജിയം ) ആക്രമിച്ചു.
ഇത് ഫ്രഞ്ച് വിപ്ലവത്തിന് തുടക്കംകുറിച്ചു.
1945 - ബെനിറ്റോ മുസോളിനി വധിക്കപ്പെട്ടു 1952 - ജപ്പാനിൽ അമേരിക്കയുടെ അധിനിവേശം അവസാനിച്ചു.
2001 - കോടീശ്വരൻ ഡെന്നിസ് ടിറ്റോ ലോകത്തിലെ ആദ്യത്തെ ബഹിരാകാശ വിനോദസഞ്ചാരിയായി ജന്മദിനങ്ങൾ ചരമവാർഷികങ്ങൾ മറ്റു പ്രത്യേകതകൾ
ഏപ്രിൽ 3 ഇംഗ്ലീഷ് വിലാസം https://ml.wikipedia.org/wiki/April_3
ഗ്രിഗോറിയൻ കലണ്ടർ പ്രകാരം ഏപ്രിൽ 3 വർഷത്തിലെ 93(അധിവർഷത്തിൽ 94)-ാം ദിനമാണ്.
ചരിത്രസംഭവങ്ങൾ
1922 - സോവ്യറ്റ് കമ്മ്യൂണിസ്റ്റ് പാർട്ടിയുടെ ആദ്യ ജനറൽ സെക്രട്ടറിയായി ജോസഫ് സ്റ്റാലിൻ സ്ഥാനമേറ്റു.
ജന്മദിനങ്ങൾ ചരമവാർഷികങ്ങൾ 1680 - ശിവജി ചക്രവർത്തി, മറാഠ സാമ്രാജ്യ സ്ഥാപകൻ .
1871 മലയാള അച്ചടിയുടെ പിതാവായി അറിയപ്പെടുന്ന ബെഞ്ചമിൻ ബെയ്‌ലി 1914 - വില്യം ലോഗൻ മറ്റു പ്രത്യേകതകൾ
ഏപ്രിൽ 30 ഇംഗ്ലീഷ് വിലാസം https://ml.wikipedia.org/wiki/April_30
ഗ്രിഗോറിയൻ കലണ്ടർ പ്രകാരം ഏപ്രിൽ 30 വർഷത്തിലെ 120(അധിവർഷത്തിൽ 121)-ാം ദിനമാണ്.
ചരിത്രസംഭവങ്ങൾ 313 - റോമൻ ചക്രവർത്തിയായ ലിസിനിയസ് കിഴക്കൻ റോമാസാമ്രാജ്യം സം‌യോജിപ്പിച്ച് തന്റെ ഭരണത്തിനു കീഴിലാക്കി.
1006 - രേഖപ്പെടുത്തപ്പെട്ടതിൽ ഏറ്റവും തിളക്കമേറിയ സൂപ്പർനോവ SN 1006 ലൂപ്പസ് കോൺസ്റ്റലേഷനിൽ പ്രത്യക്ഷപ്പെട്ടു.
1492- സ്പെയിൻ ക്രിസ്റ്റഫർ കൊളംബസിനു പര്യവേഷണത്തിനുള്ള അനുമതി നൽകി.
1803 - അമേരിക്ക ലൂയീസിയാന പ്രദേശം ഫ്രാൻസിൽ നിന്നു 15 മില്യൺ ഡോളറിനു വാങ്ങി.
1945 - രണ്ടാം ലോകമഹായുദ്ധം : ഹിറ്റ്ലറും ഇവാ ബ്രൗണും ആത്മഹത്യ ചെയ്തു.
1999 - കംബോഡിയ ആസിയാനിൽ ചേർന്നു.
ജന്മദിനങ്ങൾ 1916 - ഇൻഫർമേഷൻ തിയറിയുടെ ഉപജ്ഞാതാവായ ക്ലോഡ് ഷാനൺ ചരമവാർഷികങ്ങൾ മറ്റു പ്രത്യേകതകൾ
ഏപ്രിൽ 26 ഇംഗ്ലീഷ് വിലാസം https://ml.wikipedia.org/wiki/April_20
ഗ്രിഗോറിയൻ കലണ്ടർ പ്രകാരം ഏപ്രിൽ 20 വർഷത്തിലെ 116(അധിവർഷത്തിൽ 117)-ാം ദിനമാണ്.
ചരിത്രസംഭവങ്ങൾ 1933 - ഗസ്റ്റപ്പോ എന്ന നാസി ജർമ്മനിയുടെ രഹസ്യപ്പോലീസ് സ്ഥാപിതമായി.
1964 - ടാൻ‌ഗന്യികയും സാൻസിബാറും ചേർന്ന് ടാൻസാനിയ രൂപീകൃതമായി.
1986 - ചെർണ്ണോബിൽ ആണവ ദുരന്തം .
ജന്മദിനങ്ങൾ ചരമവാർഷികങ്ങൾ 1920 - ശ്രീനിവാസ രാമാനുജൻ , ഭാരതീയ ഗണിതശാസ്ത്രജ്ഞൻ മറ്റു പ്രത്യേകതകൾ
ഏപ്രിൽ 29 ഇംഗ്ലീഷ് വിലാസം https://ml.wikipedia.org/wiki/April_29
ഗ്രിഗോറിയൻ കലണ്ടർ പ്രകാരം ഏപ്രിൽ 29 വർഷത്തിലെ 119(അധിവർഷത്തിൽ 120)-ാം ദിനമാണ്.
-- ചരിത്രസംഭവങ്ങൾ 1429 - ഓർലിയൻസിനെ മോചിപ്പിക്കാനായി ജോൻ ഓഫ് ആർക്ക് എത്തിച്ചേർന്നു.
1672 - ഫ്രാങ്കോ ഡച്ച് യുദ്ധം: ഫ്രാൻസിലെ ലൂയി പതിനാലാമാൻ നെതർലന്റിലേക്ക് അധിനിവേശം നടത്തി.
1770 - ജെയിംസ് കുക്ക് , ഓസ്ട്രേലിയയിലെ ബോട്ടണി ഉൾക്കടലിലെത്തിച്ചേർന്നു.
1882 - ലോകത്തിലെ ആദ്യ ട്രോളിബസ് ആയ എലക്ട്റോമോട്ട് ബർലിനിൽ പരീക്ഷിക്കപ്പെട്ടു 1903 - കാനഡയിലെ ആൽബെർട്ടയിൽ ഏകദേശം മൂന്നു കോടി ഘനമീറ്റർ മണ്ണിടിഞ്ഞ് 70 പേർ മരണമടഞ്ഞു.
1916 - ഒന്നാം ലോകമഹായുദ്ധം : ബ്രിട്ടീഷുകാരുടെ ആറാം ഇന്ത്യൻ ഡിവിഷൻ കുത്തിൽ വച്ച് ഒട്ടോമാൻ പടയോട് കീഴടങ്ങി.
1945 - രണ്ടാം ലോകമഹായുദ്ധം : ഇറ്റലിയിൽ വച്ച് ജർമൻ സേന, സഖ്യകക്ഷികളോട് നിരുപാധികം കീഴടങ്ങി.
1945 - രണ്ടാം ലോകമഹായുദ്ധം : ബെർലിനിലെ ഒരു കിടങ്ങിൽ വച്ച് അഡോൾഫ് ഹിറ്റ്ലർ ഇവാ ബ്രൗണിനെ വിവാഹം ചെയ്തു.
അഡ്മിറൽ കാൾ ഡോണിറ്റ്സിനെ തന്റെ പിൻ‌ഗാമിയായി ഹിറ്റ്ലർ പ്രഖ്യാപിച്ചു.
തൊട്ടടുത്ത ദിവസം തന്നെ ഹിറ്റ്ലറും ഇവാ ബ്രൗണും ആത്മഹത്യ ചെയ്തു.
1946 - ജപ്പാന്റെ പൂർ‌വപ്രധാനമന്ത്രി ഹിതേകി ടോജോയേയും മറ്റു 28 ജപ്പാനീസ് നേതാക്കളേയും യുദ്ധക്കുറ്റത്തിന്റെ പേരിൽ വിചാരണ നടത്തി.
1967 - മതപരമായ കാരണങ്ങളാൽ അമേരിക്കൻ സൈന്യത്തിൽ ചേരാൻ വിസമ്മതിച്ചതിന്‌ മുഹമ്മദ് അലിയുടെ ബോക്സിങ്ങ് ചാമ്പ്യൻ പട്ടം എടുത്തു കളഞ്ഞു.
1991 - ബംഗ്ലാദേശിലെ ചിറ്റഗോംഗ് ജില്ലയിൽ മണിക്കൂറിൽ 155 മീറ്റർ വേഗത്തിലുള്ള ചുഴലിക്കാറ്റടിച്ച് 1,38,000-ത്തിലധികം പേർ മരണമടഞ്ഞു.
ഒരു കോടിയോളം പേർ ഭവനരഹിതരായി.
2004 - 107 വർഷത്തെ പാരമ്പര്യമുള്ള വാഹനനിർമ്മാണവ്യവസായ കമ്പനിയായ ഓൾഡ്സ് മൊബൈൽ തന്റെ അവസാന കാർ പുറത്തിറക്കി.
2005 - 29 വർഷത്തെ അധിനിവേശം അവസാനിപ്പിച്ച് സിറിയ ലെബനനിൽ നിന്നും പിന്മാറി.
ജന്മദിനങ്ങൾ 1848 - രാജാ രവിവർമ്മ , ചിത്രകാരൻ ചരമവാർഷികങ്ങൾ 1980 - ആൽഫ്രെഡ് ഹിച്ച്‌കോക്ക് , ചലച്ചിത്ര സംവിധായകൻ മറ്റു പ്രത്യേകതകൾ
ഏപ്രിൽ 5 ഇംഗ്ലീഷ് വിലാസം https://ml.wikipedia.org/wiki/April_5
ഗ്രിഗോറിയൻ കലണ്ടർ പ്രകാരം ഏപ്രിൽ 5 വർഷത്തിലെ 95(അധിവർഷത്തിൽ 96)-ാം ദിനമാണ്.
ചരിത്രസംഭവങ്ങൾ 1804 - സ്കോട്ട്ലന്റിലെ ‍ പോസിലിൽ ലോകത്ത് രേഖപ്പെടുത്തിയിട്ടുള്ള ആദ്യ ഉൽക്കാപതനം .
(ഹൈ പോസിൽ ഉൽക്ക എന്നാണ്‌ ഇത് അറിയപ്പെടുന്നത്).
1897 - ഗ്രീസും തുർക്കിയും തമ്മിൽ 'മുപ്പതുദിന യുദ്ധം' എന്നറിയപ്പെടുന്ന യുദ്ധം തുർക്കിയിലെ ഒട്ടോമൻ സാമ്രാജ്യം പ്രഖ്യാപിച്ചു.
1930 - ഉപ്പുസത്യാഗ്രഹം : ദണ്ഡിയാത്രയുടെ പരിസമാപ്തി.
മഹാത്മാഗാന്ധിയും അനുയായികളും ഗുജറാത്തിലെ ദണ്ഡി കടപ്പുറത്ത് ഉപ്പുണ്ടാക്കി നിയമം ലംഘിച്ചു.
1942 - രണ്ടാം ലോകമഹായുദ്ധം : ജപ്പാൻ നാവികസേന കൊളംബോ ആക്രമിച്ചു.
ബ്രിട്ടീഷ് കപ്പൽപ്പടയുടെ, എച്ച്.എം.എസ്. കോൺവാൾ, എച്ച്.എം.എസ്. ഡോർസെറ്റ്ഷെയർ എന്നീ കപ്പലുകൾ മുക്കി.
1944 - രണ്ടാം ലോകമഹായുദ്ധം : ഗ്രീക്ക് പട്ടണമായ ക്ലെയ്സോറയിലെ 270 താമസക്കാരെ ജർമനിക്കാർ കൊന്നൊടുക്കി.